Ustanova Zoološki vrt Grada Zagreba

Zagreb, Fakultetsko dobro 1

Broj: N 11-147/2025.

Zagreb, 31. 07. 2025.

POZIV NA DOSTAVU PONUDE U POSTUPKU JEDNOSTAVNE NABAVE USLUGE PROJEKTIRANJA

Ustanova Zoološki vrt Grada Zagreba, (dalje u tekstu: Naručitelj) pokreće postupak jednostavne nabave te upućuje ovaj

POZIV NA DOSTAVU PONUDE

svim zainteresiranim gospodarskim subjektima.

1. OPĆI PODACI

# Naziv i sjedište Naručitelja:

Ustanova Zoološki vrt Grada Zagreba

Fakultetsko dobro 1

10 000 Zagreb

telefon: 01 2302 198

OIB: 69262261098

internet stranica: <https://zoo.hr/>

e-mail adresa: [info@zoo.hr](mailto:info@zoo.hr)

# Podaci o Službi zaduženoj za kontakt:

Služba za pravne poslove, adresa elektroničke pošte: [pravnik@zoo.hr](mailto:pravnik@zoo.hr)

Radovan Jakopec, elektronska pošta: [radovan.jakopec@zoo.hr](mailto:radovan.jakopec@zoo.hr), telefon: 091 5707070

Tomislav Škof, elektronička pošta: [tomislav.skof@zoo.hr](mailto:tomislav.skof@zoo.hr) , telefon: 091 2302 237

# Popis gospodarskih subjekata s kojima je Naručitelj u sukobu interesa:

1. MORSKI LAV d.o.o., Fakultetsko dobro 1, Zagreb
2. FINVEST CORP d.d. Ulica Ivana Gorana Kovačića 24, Čabar, OIB: 40819225982
3. HIDROELEKTRA MEHANIZACIJA d.d. u stečaju, Radnička cesta 204, Zagreb, OIB: 96667257878
4. LOŠINJSKA PLOVIDBA HOLDING d.d., Lošinjskih brodograditelja 47, Mali Lošinj, OIB: 84596290185
5. PROFICIO d.d., Ilica1a, Zagreb, OIB: 39508009387
6. VUPIK plus d.o.o., Sajmište 113/C, Vukovar, OIB: 81523019624
7. ZVEČEVO d.d., Kralja Tomislava 1, Požega, OIB: 40479860551
8. VUČEDOLSKA JAREBICA d.o.o., Ulica Josipa Rukavine 2b, Vukovar, OIB: 78824624743
9. InovaLab d.o.o., Kostelska ulica 1, Zagreb, OIB: 86210825540
10. ELECTUS USLUGE d.o.o. Strojarska cesta 20, Zagreb, OIB: 24535211509
11. Centar poslova d.o.o. Strojarska cesta 20, Zagreb, OIB: 47927716385
12. Selectio Solutions d.o.o., Strojarska cesta 20, OIB: 25649909399
13. SELECTIO d.o.o. za posredovanje pri zapošljavanju OIB: 18518491403 ?,
14. E-GLAS d.o.o., Miroslava Krleže 4 Rijeka, OIB: 01085855307
15. Electus DSG d.o.o., Strojarska cesta 20, Zagreb, OIB: 91413782576
16. VARTEKS d.d., Zagrebačka 94, Varaždin, OIB: 00872098033
17. KOTKA d.d., , D.G. Krambergera 1, Krapina, OIB: 10627442814-
18. GENOS d.o.o., Osijek, Vatrogasna ulica 112, OIB: 17560201884
19. Institut za razvoj i inovativnost mladih, Kostelska ulica 1., Zagreb OIB: 29139223214
20. Gideon Brothers inc., 3500 South DuPont Highway, Dover, DE 19901 USA
21. Gripole projekt jug d.o.o., Palinovečka ulica 51, Zagreb, OIB: 98063166951
22. Artemis alfa društvo s ograničenom odgovornošću za usluge, Zagreb, Strojarska cesta 20, 46110698761

# Opis predmeta nabave

Naručitelj nabavlja uslugu izrade projektne dokumentacije za radove prilagodbe nastambi JI Azije i Kišne Afrike unutar Zoološkog vrta Grada Zagreba, u Parku Maksimir (spomenik parkovne arhitekture), na adresi Zagreb, Fakultetsko dobro 1

Projektna dokumentacija se sastoji od idejnog rješenja i glavnog projekta s dokumentacijom za potrebe suglasnosti, sukladno Projektnom zadatku koji je sastavni dio ovog Poziva na dostavu ponuda.

**CPV-** **71220000 - Usluge projektiranja u arhitekturi**

Ponuditelj je obvezan obaviti pregled lokacije i nastambi u Ustanovi Zoološki vrt grada Zagreba (Zagreb, Fakultetsko dobro 1), uz prethodnu najavu najmanje 24 sata prije pregleda. O pregledu prostora i dokumentacije ponuditelju će se izdati potvrda.

Sve detaljne informacije i najava pregleda prostora mogu se dobiti na tel.: 091 2302 219 (gđa. Davorka Maljković).

Svaki od projekata (idejni i glavni projekt) mora biti izrađen i dostavljen Naručitelju u 3 tiskana primjerka (uvezeni projekti) te u digitalnom obliku, u formatima (Word, exel, dwg, pdf).

Odabrani Ponuditelj je dužan, u roku definiranom Ovim Pozivom na dostavu ponuda dostaviti Naručitelju izrađeno Idejno rješenje i Glavni projekt s Troškovnikom i zatražiti izdavanje Građevinske dozvole.

U cijenu ponude moraju biti uključeni svi troškovi (konzultacije s investitorom, dogovori sa investitorom i nadležnim službama i ishođenje svih potrebni suglasnosti)

Neće se razmatrati ponuda ponuditelja koji je dostavio ponudu bez uvida u idejno rješenje, bez konzultacija s Naručiteljem i bez pregleda i koji nije izvršio pregled prostora.

Prilikom pregleda i ocjene dostavljanih ponuda te će se takva ponuda smatrati nepotpunom.

Predmet nabave nije podijeljen na grupe.

# Vrsta postupka nabave:

Postupak jednostavne nabave usluge.

Sukladno čl. 15. st. 1. Zakona o javnoj nabavi (Narodne novine br. 120/2016 i 114/2022) za procijenjenu vrijednost nabave manju od 26.540,00 eura bez PDV-a za robu i usluge, odnosno manje od 66.360,00 eura bez PDV-a za radove, Naručitelj ne provodi postupak javne nabave propisan Zakonom o javnoj nabavi.

Postupak jednostavne nabave provodi se u skladu s Pravilnikom o jednostavnoj nabavi Ustanove Zoološki vrt Grada Zagreba od 09. 12. 2024. godine objavljenom na stranici <https://zoo.hr/wp-content/uploads/2024/12/PRAVILNIK-O-JEDNOSTAVNOJ-NABAVI-09.12.2024.pdf>

Sklapa se ugovor.

1. OBJAVA POZIVA NA DOSTAVU PONUDE:

Ovaj poziv objavljuje se na službenoj internetskoj stranici Naručitelja <https://zoo.hr/jednostavna-nabava/> uz Obrazac Ponudbenog lista i Troškovnika, koji su sastavni dio ovog Poziva na dostavu ponude.

1. PROCIJENJENA VRIJEDNOST NABAVE:

Procijenjena vrijednost nabave iznosi 25.000,00 Eura (bez PDV-a).

1. TEHNIČKE SPECIFIKACIJE

Tehničkim specifikacijama određuje se opseg usluge koja se nabavlja, a određen je ovim Pozivom za dostavu ponuda i Prilogom 1.-Projektnim zadatkom.

1. TROŠKOVNIK

Troškovnik se nalazi u prilogu Poziva na dostavu ponuda.

Gospodarski subjekt treba popuniti priloženi troškovnik - upisati sve jedinične cijene stavaka i ukupne cijene stavaka, kao i cijenu ponude bez poreza na dodanu vrijednost.

Ukoliko određenu stavku troškovnika ponuditelj neće naplaćivati, odnosno, ukoliko ju nudi besplatno ili je ista uračunata u cijenu neke druge stavke, ponuditelj je u troškovniku za istu stavku obvezan upisati iznos „0,00“.

Ukoliko ponuditelj izmijeni troškovnik koji se nalazi u prilogu Poziva na dostavu ponuda (promijeni tekstualni opis, jedinicu mjere ili količinu stavke) smatrat će se da njegova ponuda nije sukladna Pozivu na dostavu ponuda, odnosno, da je nepravilna. Ukoliko troškovnik nije moguće dopuniti, razjasniti ili upotpuniti sukladno odredbama članaka 293. Zakona o javnoj nabavi, takvu ponudu Naručitelj će odbiti na temelju rezultata pregleda i ocjene.

1. MJESTO IZVRŠENJA UGOVORA

Mjesto izvršenja ugovora je Republika Hrvatska, Grad Zagreb na lokaciji Naručitelja u Zagrebu, Fakultetsko dobro 1.

1. ROK POČETKA I ZAVRŠETKA IZVRŠENJA UGOVORA

Rok početka: danom potpisa (sklapanja) ugovora.

Rok predaje idejnog rješenja 25 kalendarskih dana

Rok predaje glavnog projekta 45 kalendarskih dana od dana prihvata idejnog rješenja.

1. ROK VALJANOSTI PONUDE:

90 dana od dana isteka roka za dostavu ponude.

1. ROK, NAČIN I UVJETI PLAĆANJA:

Izvršitelj je obvezan prema Naručitelju poslati isključivo eRačun, nakon isporuke projektne dokumentacije Naručitelju.

Naručitelj se obvezuje račun isplatiti Ugovaratelju u roku 30 (trideset) dana od dana primitka računa.

1. CIJENA PONUDE:

Cijena ponude piše se brojkama u apsolutnom iznosu i izražava se u eurima. Cijena je nepromjenjiva. Cijena ponude izražava se za cjelokupan predmet nabave. U cijenu ponude bez poreza na dodanu vrijednost moraju biti uračunati svi troškovi i popusti. Ako cijena ponude bez poreza na dodanu vrijednost iskazana u troškovniku ne odgovara cijeni ponude bez poreza na dodanu vrijednost iskazanoj u ponudbenom listu, vrijedi cijena ponude bez poreza na dodanu vrijednost iskazana u troškovniku.

1. TEHNIČKA I STRUČNA SPOSOBNOST
2. *Pružene usluge*

Gospodarski subjekt mora dokazati da je u godini u kojoj je započeo postupak jednostavne nabave i tijekom tri godine koje prethode toj godini pružio usluge iste ili slične predmetu nabave. Zbroj vrijednosti (bez PDV-a) najviše 2 pružene usluge mora biti minimalno u visini procijenjene vrijednosti nabave. Gospodarski subjekt na taj način dokazuje da ima potrebno iskustvo, znanje i sposobnost te da je s obzirom na opseg, predmet i procijenjenu vrijednost nabave sposoban kvalitetno pružiti koji su predmet nabave.

1. *SPECIFIČNO ISKUSTVO*

Gospodarski subjekt mora dokazati da je u godini u kojoj je započeo postupak jednostavne nabave i tijekom tri godine koje prethode toj godini pružio najmanje dvije (2) usluge iste ili slične predmetu nabave.

Pod uslugom istom ili sličnom predmetu nabave podrazumijeva se projektiranje izgradnje/rekonstrukcije/sanacije slijedećih objekata koji su vezani uz držanje i izlaganje životinja:

- nastamba za smještaj i izlaganje divljih životinja u zoološkim vrtovima s ciljem prikazivanja životinja javnosti (Pravilnik o uvjetima za osnivanje i rad zooloških vrtova NN 67/05) u godini u kojoj je započeo postupak javne nabave i tijekom deset godina koje prethode toj godini;

- projektiranje zgrade/a u objektima oporavilišta za divlje životinje (Pravilnik o oporavilištima za divlje životinje (NN 145/20) u godini u kojoj je započeo postupak javne nabave i tijekom deset godina koje prethode toj godini.

Gospodarski subjekt mora imati na raspolaganju tehničke stručnjake (ovlaštenog arhitektu ili ovlaštenog inženjera građevinarstva) koji posjeduje dopuštenje za obavljanje poslova zaštite i očuvanja kulturnih dobara potrebno za izvršenja ugovora.

Predloženi tehničke stručnjake (ovlaštenog arhitektu ili ovlaštenog inženjera građevinarstva) moraju raditi na projektiranju koje je predmet ove nabave (na izradi Idejnog rješenje te Glavnog projekta s troškovnikom).

1. KRITERIJ ODABIRA PONUDE:

Kriterij odabira ponude je najniža cijena (uspoređuje se cijena ponuda bez PDV-a).

U slučaju da su dvije ili više valjanih ponuda jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

1. JEZIK NA KOJEM SE IZRAĐUJE PONUDA:

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu. Ukoliko su neki od dokumenata, traženih Pozivom na dostavu ponuda, koje je dostavio ponuditelj, izdani na stranom jeziku, ponuditelj je dužan dostaviti i njihov prijevod na hrvatski jezik, osim ako je ovim Uputama određeno drugačije.

1. OBVEZNI SADRŽAJ PONUDE:
2. Ponudbeni list, priložen od strane Naručitelja uz ovaj Poziv ili u slobodnoj formi koja sadrži sve tražene podatke iz priloženog ponudbenog lista;
3. Izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana, ne stariji od 3 mjeseca od dana objave ovog Poziva na dostavu ponude na stranici Naručitelja https://zoo.hr/jednostavna-nabava/
4. Potvrda Porezne uprave o stanju duga ili druga istovrijedna isprava nadležnog tijela koja se izdaje u državi članici poslovnog nastana gospodarskog subjekta kojom se mora potvrditi da je ispunio obveze plaćanja dospjelih poreznih obveza i obveza za mirovinsko i zdravstveno osiguranje, ne starija od 30 dana od dana objave Poziva za dostavu ponuda na Službenim stranicama Naručitelja, osim ako mu sukladno posebnom propisu plaćanje nije dopušteno ili mu je odobrena odgoda plaćanja;
5. Popis usluga izvršenih u godini u kojoj je započeo postupak jednostavne nabave i tijekom tri godine koje prethode toj godini. Zbroj vrijednosti (bez PDV-a) najviše 3 (tri) usluge mora biti minimalno u visini procijenjene vrijednosti nabave. Popis sadržava naziv i sjedište ugovornih strana, predmet ugovora, vrijednost usluge, datum pružanja usluge, navod je li usluga izvedena uredno i u skladu s pravilima struke. Ako je potrebno, naručitelj može zatražiti provjeru podataka;
6. Ispunjen Prilog 1-Popis projekata, kojim gospodarski subjekt dokazuje da ima iskustvo na projektiranju objekata koji su vezani uz držanje i izlaganje životinja: (Točka 11.)
7. Potvrda (dokaz) odnosno Potvrda nadležne komore o ispunjavanju uvjeta iz Zakona o komori arhitekata i komorama inženjera u graditeljstvu i prostornom uređenju (NN 78/15, 114/18, 110/19) za najmanje jednog (1) ovlaštenog arhitekta ili jednog (1) ovlaštenog inženjera građevinarstva;
8. Potvrda (dokaz) da posjeduje Dopuštenje fizičkoj osobi, ovlaštenom arhitektu ili ovlaštenom inženjeru građevinarstva za obavljanje poslova zaštite i očuvanja kulturnih dobara izdano temeljem Zakona o zaštiti i očuvanju kulturnih dobara i Pravilnika o uvjetima za dobivanje dopuštenja za obavljanje poslova na zaštiti i očuvanju kulturnih dobara (NN 98/18) za poslove izrade idejnog, glavnog i izvedbenog projekta za radove na nepokretnom kulturnom dobru (dopuštenje ne trebaju ishoditi fizičke osobe koje imaju stručno zvanje za obavljanje restauratorsko-konzervatorskih poslova određene uže specijalnosti stečeno prema članku 106. Zakona o zaštiti i očuvanju kulturnih dobara (NN 145/2024) ili zakonu kojim se uređuje muzejska djelatnost. Pravna osoba ili obrtnik dostavlja dokaz da fizička osoba, čiji je rad na izradi projektne dokumentacije koja je predmet ove nabave osigurala, posjeduje dopuštenje.
9. Troškovnik (ispunjen).

Smatra se da ponuditelj predajom ponude u cijelosti prihvaća sve uvjete i zahtjeve iz ovog Poziva na dostavu ponude.

Naručitelj može isključiti gospodarskog subjekta iz postupka sukladno odredbama članka 254. Zakona o javnoj nabavi (Narodne novine broj 120/16 i 114/22).

1. NAČIN DOSTAVE PONUDE

Ponuda se izrađuje i dostavlja:

u elektroničkom obliku uz naznaku: predmet nabave „PONUDA ZA USLUGU PROJEKTIRANJA“ na mail [pravnik@zoo.hr](mailto:pravnik@zoo.hr)

Datum i sat primitka ponude je trenutak kad je ponuda u elektroničkom obliku zaprimljena na serveru Naručitelja, odnosno kad je ponuda u pisanom obliku zaprimljena u urudžbenom zapisniku Naručitelja.

Do isteka roka za dostavu ponude, ponuditelj može od ponude odustati ili istu izmijeniti, na isti način na koji je predao ponudu.

Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude.

Sve dokumente koji se prilažu uz ponudu ponuditelji mogu dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

Za vrijeme roka za dostavu ponuda gospodarski subjekti mogu zahtijevati dodatne informacije, objašnjenja ili izmjene u vezi s nabavnom dokumentacijom, a najkasnije dva radna dana prije dana u kojem ističe rok za dostavu ponuda. Ako je zahtjev pravodoban, naručitelj će odgovor, dodatne informacije i objašnjenja objaviti odnosno dostaviti odgovor svim zainteresiranim gospodarskim subjektima na e mail adresu navedenu prilikom objašnjenja bez odgode putem e-maila, pod odgovarajućim postupkom nabave.

Ispravci u priloženim dokumentima koji su sastavni dio ponude moraju biti izrađeni na način da su vidljivi ili dokazivi (npr. brisanje ili uklanjanje slova ili otiska).

Nakon isteka roka za dostavu ponuda, Naručitelj može od najpovoljnijeg ponuditelja zatražiti dostavu izvornika ili ovjerenih preslika svih onih dokumenata koji su traženi, a koje izdaju nadležna tijela.

1. ROK ZA DOSTAVU PONUDE

Rok za dostavu ponude je **18. 08. 2025. godine do 24:00 sati.**

1. Jamstvo za uredno ispunjenje ugovora o jednostavnoj nabavi

Odabrani ponuditelj s kojim će biti sklopljen ugovor o jednostavnoj nabavi, koji je obvezan do dana uvođenja u posao, dostaviti naručitelju jamstvo za uredno ispunjenje ugovora za slučaj povrede ugovornih obveza u iznosu 10% (deset posto) od vrijednosti ugovora (bez PDV-a).

Jamstvo za uredno ispunjenje ugovora o javnoj nabavi podnosi se, ili u obliku zadužnice/bjanko zadužnice potvrđene po javnom bilježniku, ili uplatom novčanog pologa u korist računa naručitelja.

Jamstvo za uredno ispunjenje ugovora o javnoj nabavi mora biti valjano minimalno 30 dana duže od isteka roka izvršenja ugovora.

Navedeno jamstvo odabrani ponuditelj je dužan dostaviti odmah nakon potpisa, a najkasnije u roku od 8 dana od dana potpisa ugovora, u obliku zadužnice/bjanko zadužnice ovjerene po javnom bilježniku. Jamstveni rok teče od dana potpisa ugovora do njegovog potpunog izvršenja.

U slučaju zajednice gospodarskih subjekata:

ili svaki član zajednice mora dostaviti zadužnicu u iznosu razmjernom dijelu ugovora o javnoj nabavi koji je taj član izvršio. Zbroj iznosa tako dostavljenih zadužnica mora odgovarati prethodno traženom iznosu jamstva - 10% (deset posto) od vrijednosti ugovora (bez PDV-a),

ili zadužnica može glasiti na bilo kojeg člana zajednice, a ostali članovi moraju biti navedeni kao jamci platci. U tom slučaju naručitelj može po svom izboru zahtijevati naplatu svoje tražbine od dužnika ili jamaca plataca, ili i od dužnika i jamaca plataca u isto vrijeme.

Ako se jamstvo za uredno ispunjenje ugovora o jednostavnoj nabavi daje uplatom novčanog pologa u traženom iznosu, isti se uplaćuje u korist računa:

Ustanova Zoološki vrt Grada Zagreba

Fakultetsko dobro 1

10000 ZAGREB

IBAN: HR1023600001101983046

pozivom na broj: Model: HR99, Poziv na broj: 11-147-2025-OIB natjecatelja

U slučaju nedostavljanja jamstva za uredno ispunjenje ugovora o jednostavnoj nabavi, odnosno ako polog nije uplaćen u ugovorenom roku, naručitelj ima pravo raskinuti ugovor i naplatiti jamstvo za ozbiljnost ponude, odnosno ima pravo naplatiti ugovornu kaznu.

U slučaju izmjene ugovora o jednostavnoj nabavi za vrijeme njegova trajanja u smislu sklapanja dodatka ugovoru radi produženja roka izvršenja ugovora i/ili povećanja ugovorene cijene, ugovaratelj se obvezuje dostaviti novo jamstvo ili produženje istog u roku 7 (sedam) dana od dana obostranog potpisa dodatka ugovoru.

U slučaju da ugovaratelj ne dostavi novo jamstvo sukladno navedenom, naručitelj će naplatiti prvotno dostavljeno jamstvo za uredno ispunjenje ugovora za slučaj povrede ugovornih obveza odnosno ugovornu kaznu te ima pravo raskinuti ugovor.

1. OSTALO

**Obavijest o rezultatima provedenog postupka:** obavijest o odabranom ponuditelju objavit će se na istoj internetskoj stranici Naručitelja <https://zoo.hr/jednostavna-nabava/> uz objavljeni postupak.

Nakon objave obavijesti o odabranom ponuditelju, ponuditelji čija ponuda nije odabrana, mogu putem elektronske pošte zatražiti Zapisnik o pregledu ponuda.

Ispunjenje uvjeta temeljem Odluka i Uredbi Vijeća Europske Unije

Odlukom Vijeća Europske unije 2022/578 o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini – čl.1.h. (Link: <https://eur-lex.europa.eu/legal-content/HR/TXT/?uri=uriserv%3AOJ.L_.2022.111.01.0070.01.HRV&toc=OJ%3AL%3A2022%3A111%3ATOC>)

i

Uredbom Vijeća Europske Unije 2022/576 o izmjeni Uredbe (EU) br. 833/2014 o mjerama ograničavanja s obzirom na djelovanja Rusije kojima se destabilizira stanje u Ukrajini – čl. 5.k. (Link: <https://eur-lex.europa.eu/legal-content/HR/TXT/?uri=uriserv%3AOJ.L_.2022.111.01.0001.01.HRV&toc=OJ%3AL%3A2022%3A111%3ATOC>)

propisano je:

"Zabranjuje se dodjela bilo kojeg ugovora o javnoj nabavi koji su obuhvaćeni područjem primjene direktiva 2014/23/EU, 2014/24/EU, 2014/25/EU i 2009/81/EZ Europskog parlamenta i Vijeća, kao i članka 10. stavaka 1. i 3., stavka 6. točaka od (a) do (e) te stavaka 8., 9. i 10. i članaka 11., 12., 13. i 14. Direktive 2014/23/EU, članaka 7. i 8., članka 10. točaka od (b) do (f) te od (h) do (j) Direktive 2014/24/EU, članka 18., članka 21. točaka od (b) do (e) te od (g) do (i) i članaka 29. i 30. Direktive 2014/25/EU te članka 13. točaka od (a) do (d) i od (f) do (h) i točke (j) Direktive 2009/81/EZ, sljedećim osobama, subjektima ili tijelima, ili nastavak izvršavanja bilo kojeg takvog ugovora sa sljedećim osobama, subjektima ili tijelima:

(a) ruski državljanin ili fizička ili pravna osoba, subjekt ili tijelo s poslovnim nastanom u Rusiji;

(b) pravna osoba, subjekt ili tijelo u čijim vlasničkim pravima subjekt iz točke (a) ovog stavka ima izravno ili neizravno više od 50 % udjela; ili

(c) fizička ili pravna osoba, subjekt ili tijelo koji djeluju za račun ili prema uputama subjekta iz točke (a) ili (b), uključujući, ako oni čine više od 10 % vrijednosti ugovora, podugovaratelje, dobavljače ili subjekte na čije se kapacitete oslanja u smislu direktiva 2014/23/EU, 2014/24/EU, 2014/25/EU i 2009/81/EZ."

Sukladno navedenom, a u svrhu dokazivanja ispunjenja uvjeta propisanih Odlukom i Uredbom Vijeća Europske unije, ponuditelj koji je podnio valjanu i pravodobnu ponudu s najnižom ponuđenom cijenom, na zahtjev Naručitelja će ispuniti i dostaviti izjavu potpisanu od odgovorne osoba ponuditelja/zajednice ponuditelja, kojom izjavljuje da ne postoje okolnosti koje su ovom točkom dokumentacije o nabavi propisane kao zapreka za dodjelu ugovora o javnoj nabavi, najkasnije do donošenja odluke o odabiru.

U slučaju da ponuditelj koji je podnio ponudu s najnižom cijenom, na zahtjev Naručitelja ne dostavi izjavu kojom izjavljuje da ne postoje okolnosti koje su ovom točkom Poziva na dostavu ponuda propisane kao zapreka za dodjelu ugovora o javnoj nabavi ili se utvrdi postojanje okolnosti koje su ovom točkom Poziva na dostavu ponuda propisane kao zapreka za dodjelu ugovora o javnoj nabavi, ponuda istog će biti odbijena kao nepravilna jer nije sukladna ovom Pozivu na dostavu ponuda.

Ustanova Zoološki vrt Grada Zagreba